**Намеснік начальніка Бярэзінскага раёна электрычных сетак філіяла
«Барысаўскія электрычныя сеткі»**[Віталь
Папруга](http://www.berezino.by/vital-papruga-my-pavinny-zaxavac-mirnuyu-
stabilnuyu-i-kvitneyuchuyu-krainu/): *"Вельмі хочацца, каб на сходзе вялікую
ўвагу надалі моладзі. Асабліва, што датычыцца працаўладкавання і жылля.
Хочацца, каб кожны малады чалавек, які атрымаў дыплом, мог з лёгкасцю вярнуцца
на малую радзіму, працаваць на яе карысць. Каб у родным раёне, на малой
радзіме, знаходзілі працоўнае месца з дастойным заробкам. А для гэтага
неабходна, каб кіраўнікі арганізацый, прадпрыемстваў былі зацікаўлены ў
маладых кадрах. Вядома ж, і моладзь павінна плённа працаваць. Так, дзяржава
клапоціцца, каб, да прыкладу, шматдзетныя сем’і былі забяспечаны жыллём. Але
хацелася б, каб звярнулі ўвагу і на забеспячэнне жыллём моладзі, маладых
сямей. А ёсць жыллё, добры заробак – моладзь будзе заставацца на малой
радзіме".*